钦定古今图书集成/理学汇编/学行典/第067卷 > 明袁宏道广庄 > 《论国是》宋·陈瓘
## 钦定古今图书集成/理学汇编/学行典/第067卷 > 明袁宏道广庄 > 《论国是》宋·陈瓘

臣窃惟是非之心，人皆有之。古之圣王以百姓之心
为心，故朝廷之所谓是非者，乃天下之是非也。是以
国是之说，其文不载于二典，其事不出于三代。虽楚
庄王之所以问孙叔敖者，乃战国一时之是非，尧舜
之法也。然其言曰：“夏桀、商纣，不定国是，而以合其取
舍者为是，不合其取舍者为非”，则是孙叔敖之意，亦
不敢以取舍之私，而害天下之公是非也。夫取舍简
择，一以私意，合我者是，异我者非，取楚庄王之所不
取也，岂圣时之所宜有哉？所有《国是》事故一件，谨录
奏闻。